สวัสดีค่ะ พอดีพึ่งคลอดลูกได้ 21 วัน ตาขาวน้องมีสีเหลืองไม่มาก น้องชอบอาเจียนหลังทานนมขนาดอุ้มเรอแล้วก้อยังอาเจียนค่ะ ไม่ทราบว่าน้องผิดปกติไหมหรือแม่กังวลไปเอง
สวัสดีค่ะ อาการเด็กเล็กอาเจียนหลังรับประทานนมดังกล่าวมานั้น อาจจะเกิดจาก ภาวะกรดไหลย้อนในเด็ก การสำรอกนมหลังรับประทานนมมากเกินไปหรือไม่ได้อุ้มจับเรอนานพอ หรือเป็นภาวะลำไส้หรือทางเดินอาหารอุดตันซึ่งจะทราบว่าเป็นภาวะรุนแรงต่างๆเช่นการมีทางเดินอาหารอุดตันหรือไม่ อาจต้องสังเกตอาการหลายๆอย่างร่วมกัน เช่นเด็กสุขภาพโดยรวมดีหรือไม่ โตตามวัย น้ำหนักขึ้นตามปกติ พัฒนาการเป็นไปตามปกติหรือเปล่า รวมไปถึงดูการขับถ่ายร่วมด้วย ถ้าเด็กเติบโตดี น้ำหนักขึ้นตามเกณฑ์ ถ่ายปกติ ก็น่าจะเป็นอาการอาเจียนจากสาเหตุไม่รุนแรงเช่นกินมากไป ไม่ได้จับอุ้มนานพอ กรดไหลย้อนจากหูรูดไม่แข็งแรงในเด็กแนะนำสังเกตอาการโดยรวมต่างๆ ถ้ายังไม่สบายใจ ควรไปพบกุมารแพทย์ที่ดูแลเพื่อตรวจเพิ่มเติม